जबलपुर. जासूसों की तरह समानांतर मोबाइल एक्सचेंज चलाने के मामले में पुलिस ने दिल्ली से दो आरोपियों को गिरफ्तार किया है। दोनों आरोपी शहर में अपने एजेंटों के जरिए सिम बॉक्स सप्लाई किया करते थे। इसके जरिए ही वीओआईपी कॉल्स को लोकल कॉल्स में परिवर्तित किया जाता था। इस मामले में आरोपियों की संख्या बढ़कर 14 हो गई है।
- पुलिस ने बताया कि दिल्ली से इमरान और रिजवान नामक दो युवकों को पकड़ा गया। आरोपियों ने शहर में कई लोगों को सिम बॉक्स सप्लाई किए थे।
- इस मामले में पुलिस मयंक चौबे, उमरेज, गुरदेव सिंह, ऋषि चौरसिया, विशाल नायडू, डेविड बेनेडिक्ट सहित 12 आरोपियों को गिरफ्तार कर चुकी है।
- आरोपियों ने पुलिस को बताया कि वीओआईपी कॉल्स को लोकल कॉल्स में परिवर्तित करने के लिए उन्हें 12 से 14 पैसे प्रति मिनट का मुनाफा होता था।
- इससे भारत सरकार के दूरसंचार विभाग को 39 पैसे प्रति मिनट की दर से चपत लग रही थी। आरोपियों के पास स्काइप में चीन से मैसेज आया करता था।
- इसके बाद उन्हें मणप्पुरम गोल्ड कंपनी से पैसों का भुगतान किया जाता था। शहर में यह गोरखधंधा दो साल से चल रहा था। इसके जरिए आरोपियों ने लंबी कमाई की थी। ज्यादातर आरोपी सिम बेचने का काम किया करते थे। इसी की आड़ में वह समानांतर एक्सचेंज चला रहे थे।
बढ़ सकती है आरोपियों की संख्या
- पुलिस का कहना है कि समानांतर मोबाइल एक्सचेंज मामले में जांच चल रही है। इस मामले में लगातार नए-नए खुलासे हो रहे हैं। इससे आरोपियों की संख्या बढ़ सकती है। इस मामले में पुलिस की टीम बैंगलोर भी गई हुई है, लेकिन अभी पुलिस को सफलता नहीं मिल पाई है।
पोस्ट पेड सिम से चल रहा था काम
- आरोपियों ने वीओआईपी कॉल्स को लोकल कॉल्स में परिवर्तित करने के लिए बड़ी संख्या में पोस्ट पेड सिमें ले रखी थीं। वे पोस्ट पेड सिम में अनलिमिटेड प्लान के जरिए काम किया करते थे।
- नियमों के अनुसार एक व्यक्ति को अधिकतम तीन पोस्ट पेड सिमें मिल सकती हैं। इसके बाद भी आरोपियों ने अपने रिश्तेदार और फर्जी नामों से सिमें ले रखी थीं।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hne_Deva hin_Deva hin_Deva